मुख्यमंत्री उद्धव ठाकरे यांच्या अध्यक्षतेखाली वर्षा निवासस्थानी झालेल्या बैठकीनंतर हा निर्णय जाहीर करण्यात आला आहे. शासनानं जारी केलेल्या पत्रकानुसार, संजय गांधी राष्ट्रीय उद्यानाजवळची ही जागा वनासाठी राखीव ठेवली जाणार असून, तिथे वनसंपदेचे संवर्धन करण्यात येईल.

राखीव वन क्षेत्राचा निर्णय घेताना आदिवासी समुदाय तसेच इतर संबंधितांचे योग्य हक्क अबाधित ठेवावेत, असे निर्देश मुख्यमंत्री उद्धव ठाकरे यांनी दिले असल्याचंही या पत्रकात म्हटलं आहे.

मुंबईच्या मधोमध असलेला आरे कॉलनीचा परिसर तिथली दुग्ध वसाहत आणि दाट वनराईसाठी ओळखला जातो. त्यामुळेच तिथे मेट्रो कारशेडसारख्या विकासकामांना स्थानिक आदिवासी आणि पर्यावरणप्रेमी कायम विरोध करत आले आहेत.

मात्र आता आपल्या मागण्यांना काही प्रमाणात यश आलं असून, आरेमधलं जंगल वाचवण्याच्या दिशेनं हे पहिलं पाऊल असल्याची भावना त्यांनी व्यक्त केली आहे.  

नेमका निर्णय काय आहे?

या निर्णयामुळे आरे कॉलनीच्या एकूण क्षेत्रफळापैकी जवळपास एक पंचमांश भागाला अधिकृत वनक्षेत्राचा दर्जा मिळणार आहे. राज्याचे पर्यावरण मंत्री आदित्य ठाकरे यांनी ट्विटरवरून या निर्णयाविषयी माहिती दिली.

आरे कॉलनीतला संजय गांधी राष्ट्रीय उद्यानालगतच्या सहाशे एकर परिसरतात राखीव वन क्षेत्राबाबत कलम 4 लावण्यात येणार आहे.

त्यानुसार 45 दिवसांच्या कालावधीत नागरिकांकडून सूचना आणि हरकती मागवण्यात येतील. त्या सूचना व हरकती ऐकून घेऊन त्यानुसार वनामधून वगळायचे क्षेत्र निश्चित करण्यात येईल.

सर्व प्रकारची बांधकामे, रस्ते, झोपड्या आणि आदिवासी पाडे तसेच इतर शासकीय सुविधा या पहिल्या टप्प्यातून वगळण्यात येतील.

आरेमधील येथील झोपड्यांचे पुनर्वसनही तातडीने सुरू केले जाईल. या संपूर्ण कार्यवाहीच्या पहिल्या टप्प्याचा प्रस्ताव हा वन विभागामार्फत लवकरच सादर करण्यात येणार आहे. 

पहिला टप्पा लागू झाल्यावर दुसऱ्या टप्प्यात आरेमधील आणखी काही क्षेत्राचा संवर्धनासाठी विचार केला जाईल अशी माहिती आदित्य ठाकरे यांनी दिली आहे.

आदिवासी, पर्यावरणप्रेमींची प्रतिक्रिया

आरेमध्ये पिढ्यानपिढ्या राहणारे आदिवासी कार्यकर्त प्रकाश भोईर यांनी या निर्णयावर आनंद व्यक्त केला आहे. ते म्हणतात "आरे कॉलनीतली बरीचसी जागा आधीच फिल्म सिटी, एसआरपीएफ, व्हेटर्नरी कॉलेज अशा संस्थांना दिली आहे. आता जंगलासाठी सहाशे एकर जागा राखीव राहणार ही आनंदाची गोष्ट आहे. पण उर्वरीत भागातही... \n\nवरील लेखासाठी मला एक चांगले शीर्षक द्या.
आरेचं जंगल राखीवच, राज्य सरकारचा निर्णय, पण मुंबईसाठी आरे एवढं महत्त्वाचं का?